Document ID: 31988R0760

*****
ΚΑΝΟΝΙΣΜΟΣ (ΕΟΚ) αριθ. 760/88 ΤΗΣ ΕΠΙΤΡΟΠΗΣ
της 23ης Μαρτίου 1988
για τροποποίηση των κανονισμών (ΕΟΚ) αριθ. 577/86, (ΕΟΚ) αριθ. 2010/87 και (ΕΟΚ) αριθ. 2333/87 όσον αφορά την εφαρμογή των εξισωτικών ποσών προσχωρήσεως στους τομείς των σιτηρών και του ρυζιού μετά την εισαγωγή της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε από τον κανονισμό (ΕΟΚ) αριθ. 3985/87 (2), και ιδίως το άρθρο 15,
Εκτιμώντας:
ότι ο κανονισμός (ΕΟΚ) αριθ. 2658/87 καθιέρωσε, από την 1η Ιανουαρίου 1988, μια νέα «συνδυασμένη ονοματολογία», που πληροί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας υποκαθιστώντας την υπάρχουσα ονοματολογία· ότι συνεπώς θα πρέπει να εισαχθούν οι κωδικοί της συνδυασμένης ονοματολογίας για τα εξισωτικά ποσά προσχωρήσεως που καθορίστηκαν από τον κανονισμό (ΕΟΚ) αριθ. 2010/87 της Επιτροπής της 8ης Ιουλίου 1987 που καθορίζει τα εξισωτικά ποσά προσχωρήσεως που εφαρμόζονται στους τομείς των σιτηρών για την περίοδο 1987/88 καθώς και τους συντελεστές που θα ληφθούν υπόψη για τον υπολογισμό των ποσών αυτών που εφαρμόζονται στα μεταποιημένα προϊόντα (3), τον κανονισμό (ΕΟΚ) αριθ. 577/86 της Επιτροπής της 28ης Φεβρουαρίου 1986 σχετικά με την εφαρμογή των εξισωτικών ποσών προσχωρήσεως σε ορισμένα μεταποιημένα προϊόντα στον τομέα των σιτηρών λόγω της προσχωρήσεως της Ισπανίας (4), όπως τροποποιήθηκε τελευταία από τον κανονισμό (ΕΟΚ) αριθ. 4025/87 (5), και τον κανονισμό (ΕΟΚ) αριθ. 2333/87 της Επιτροπής της 29ης Ιουλίου 1987 που καθορίζει τα εξισωτικά ποσά προσχωρήσεως που εφαρμόζονται στον τομέα του ρυζιού, για την περίοδο 1987/88, καθώς και τους συντελεστές που θα ληφθούν υπόψη για τον υπολογισμό των ποσών που εφαρμόζονται σε ορισμένα μεταποιημένα προϊόντα (6), όπως τροποποιήθηκε τελευταία από τον κανονισμό (ΕΟΚ) αριθ. 3502/87 (7)·
ότι, για λόγους σαφήνειας, θα πρέπει να προσδιορισθεί ότι οι κωδικοί που χρησιμοποιούνται είναι εκείνοι της συνδυασμένης ονοματολογίας, όπως καθορίζονται από τον κανονισμό (ΕΟΚ) αριθ. 2658/87· ότι οι πρόσθετοι κωδικοί που αναφέρονται στο προσάρτημα του παραρτήματος ΙΙ του παρόντος κανονισμού αναφέρονται στους πρόσθετους κωδικούς που καθορίστηκαν στους πίνακες του προσαρτήματος του παραρτήματος Ι του κανονισμού (ΕΟΚ) αριθ. 3938/87 της Επιτροπής της 23ης Δεκεμβρίου 1987 που καθορίζει τα νομισματικά εξισωτικά ποσά στο γεωργικό τομέα καθώς και ορισμένους συντελεστές και ποσοστά αναγκαία για την εφαρμογή τους (8), όπως τροποποιήθηκε από τον κανονισμό (ΕΟΚ) αριθ. 709/88 (9)·
ότι, σύμφωνα με το άρθρο 15 παράγραφος 1 δεύτερο εδάφιο του κανονισμού (ΕΟΚ) αριθ. 2658/87, οι προσαρμογές τεχνικής φύσεως των κοινοτικών πράξεων που περιλαμβάνονται στη συνδυασμένη ονοματολογία πραγματοποιούνται από την Επιτροπή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα παραρτήματα Α και Β του κανονισμού (ΕΟΚ) αριθ. 2010/87 αντικαθίστανται από τα παραρτήματα Α και Β που εμφαίνονται στο παράρτημα Ι του παρόντος κανονισμού.
2. Τα παραρτήματα Ι και ΙΙ του κανονισμού (ΕΟΚ) αριθ. 577/86 αντικαθίστανται από τα παραρτήματα Ι και ΙΙ που εμφαίνονται στο παράρτημα ΙΙ του παρόντος κανονισμού.
3. Το παράρτημα του κανονισμού (ΕΟΚ) αριθ. 2333/87 αντικαθίσταται από το παράρτημα που εμφαίνεται στο παράρτημα ΙΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαρτίου 1988.

Labels: 3
17
6